Komisijos reglamentas (EB) Nr. 2070/2001
2001 m. spalio 23 d.
iš dalies keičiantis Reglamentą (EB) Nr. 2366/98, nustatantį išsamias paramos sistemos taikymo taisykles alyvų aliejaus gamybai 1998-1999, 1999-2000 ir 2000-2001 m. prekybos metais
EUROPOS BENDRIJŲ KOMISIJA,
atsižvelgdama į Europos bendrijos steigimo sutartį,
atsižvelgdama į 1966 m. rugsėjo 22 d. Tarybos reglamentą Nr. 136/66/EEB dėl bendro aliejų ir riebalų rinkos organizavimo [1] su paskutiniais pakeitimais, padarytais Reglamentu (EB) Nr. 1513/2001 [2], ypač į jo 5 straipsnį,
atsižvelgdama į 1998 m. liepos 20 d. Tarybos reglamentą (EB) Nr. 1638/98, iš dalies pakeičiantį Reglamentą Nr. 136/66/EEB dėl bendro aliejų ir riebalų rinkos organizavimo [3], su paskutiniais pakeitimais, padarytais Reglamentu (EB) Nr. 1513/2001, ypač į jo 2 straipsnį,
atsižvelgdama į 1984 m. liepos 17 d. Tarybos reglamentą (EEB) Nr. 2261/84, kuriame nustatytos bendrosios taisyklės dėl paramos alyvų aliejaus gamintojams ir paramos alyvų aliejaus gamintojų organizacijoms teikimo [4], su paskutiniais pakeitimais, padarytais Reglamentu (EB) Nr. 1638/98, ypač į jo 19 straipsnį,
kadangi:
(1) Reglamentas (EB) Nr. 1513/2001, iš dalies pakeičiantis Reglamentus Nr. 136/66/EEB ir (EB) Nr. 1638/98, dėl paramos plano galiojimo laikotarpio pratęsimo ir alyvų aliejaus kokybės strategijos tolesnio taikymo pratęsia aliejų ir riebalų rinkos sektoriuje galiojančias taisykles 2003-2004 m. prekybos metams. Todėl Komisijos reglamentas (EB) Nr. 2366/98 [5] su paskutiniais pakeitimais, padarytais Reglamentu (EB) Nr. 648/2001 [6], privalo būti pakeistas.
(2) Reglamento (EEB) Nr. 2261/84 15 straipsnyje nustatyta, kad jei patvirtintų aliejaus gamyklų patikrinimų duomenys nepatvirtina gamyklos apskaitos įrašų skaitmenų, tai valstybė narė privalo nustatyti atskirai kiekvienam gamintojui aliejaus kiekį, kuriam numatyta parama, atsižvelgiant į alyvų derlius ir aliejaus kiekį, nustatytą remiantis įprastiniu metodu, išdėstytu 18 straipsnyje. Tam, kad pageidaujamas kiekis kiek įmanoma tiksliau atspindėtų faktinę gamintojų produkciją, valstybė narė privalo atsižvelgti į kitus objektyvius veiksnius kiekybės nustatymo metu. Alyvmedžių skaičius, derlius, priklausantis homogeninei zonai ir koeficientas, nacionaliniu lygiu atsižvelgiant į skirtumą tarp produkcijos, gautos iš apytikriai apskaičiuotų derlių, ir faktinės produkcijos, kuri nustatyta Komisijos, remiantis Reglamento (EEB) Nr. 2261/84 17a straipsnio 2 dalimi, sudaro tokius kriterijus ir todėl jie privalo būti įtraukti apskaičiuojant pageidaujamą kiekį.
(3) Šiame reglamente numatytos priemonės atitinka Aliejaus ir taukų vadybos komiteto nuomonę,
PRIĖMĖ ŠĮ REGLAMENTĄ:
1 straipsnis
Reglamentas (EB) Nr. 2366/98 iš dalies keičiamas taip:
1. Antraštinės dalies žodžiai "1998-1999, 1999-2000 ir 2000-2001 prekybos metai" yra pakeičiami žodžiais "1998-1999, 1999-2000, 2000-2001, 2001-2002, 2002-2003 ir 2003-2004 prekybos metai".
2. 14 straipsnio 1 dalies antroje pastraipoje žodžiai "1998-1999, 1999-2000 ir 2000-2001 prekybos metai" yra pakeičiami žodžiais "1998-1999, 1999-2000, 2000-2001, 2001-2002, 2002-2003 ir 2003-2004 prekybos metai".
3. 15 straipsnio 1 dalies antroji pastraipa yra pakeičiama taip:
"Tačiau, nepažeidžiant alyvų augintojų teisės pareikšti pretenzijas gamyklai, kiekis, už kurį mokama parama, negali būti didesnis nei nurodytas kiekvienoje pateiktoje paraiškoje paramai gauti, arba kiekis, gautas didinant:
- alyvuogių augintojams alyvmedžių skaičių,
- vidutinį derlingumą vienarūšėje zonoje, kurioje jie yra,
- koeficientą, kuris atspindi santykį tarp produkcijos, nustatytos valstybei narei remiantis Reglamento (EEB) Nr. 2261/84 17a straipsnio 2 dalimi, ir šios valstybės narės gautos produkcijos, įvertinant derlingumą ir alyvmedžių skaičių.
Alyvmedžių skaičius turi būti nustatytas proporcingai pasiekto aliejaus kiekiui tuo atveju, kai paramos prašoma aliejui, išgaunamam daugiau nei iš vienos gamyklos."
4. 26 straipsnio 2 dalies žodžiai "1998-1999, 1999-2000 ir 2000-2001 prekybos metai" yra pakeičiami žodžiais "1998-1999, 1999-2000, 2000-2001, 2001-2002 ir 2002-2003 prekybos metai".
5. 28 straipsnio 2 dalies žodžiai "iki 2002-2003 m." yra įterpiami po "2000-2001 m."
6. 30 straipsnio 1 dalies trečioje pastraipoje žodžiai "20 % 2000-2001 metais" yra pakeičiami žodžiais "20 % nuo 2000-2001 m. iki 2003-2004 m."
7. 32 straipsnio paskutinė pastraipa yra pakeičiama taip:
"Iki 1999-2000, 2000-2001, 2001-2002, 2002-2003 ir 2003-2004 prekybos metų sausio 1 d. valstybės narės gamintojos pateikia suvestinę ataskaitą, kurioje nurodo pagal 28, 29 ir 30 straipsnius atliktų patikrinimų skaičių, kiek buvo atvejų, kai buvo reikalingas koregavimas, kokia informacija ir kiekiai buvo koreguoti, paskirtos bausmės ar bausmės, kurias ketinama skirti, bei prideda trumpą sukurtos kontrolės sistemos įvertinimą ir sunkumų, su kuriais susidurta, apibūdinimą."
2 straipsnis
Šis reglamentas įsigalioja septintą dieną po jo paskelbimo Europos Bendrijų oficialiajame leidinyje.
Šis reglamentas yra privalomas visas ir tiesiogiai taikomas visose valstybėse narėse.
Priimta Briuselyje, 2001 m. spalio 23 d.